Document ID: 32009D0907

NÕUKOGU OTSUS 2009/907/ÜVJP,
8. detsember 2009,
millega muudetakse ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 28 ja artikli 43 lõiget 2,
ning arvestades järgmist:
(1)
10. novembril 2008. aastal võttis nõukogu vastu ühismeetme 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks (1).
(2)
Operatsiooni esimese aasta kogemustest lähtuvalt tuleb ühismeetmesse 2008/851/ÜVJP teha muudatusi, et võimaldada Euroopa Liidu juhitavatel merevägedel osaleda püügitegevuse jälgimises Somaalia ranniku lähedal.
(3)
Piraatlusjuhtumid ja relvastatud röövimine Somaalia ranniku lähedal ohustavad jätkuvalt piirkonna laevaliiklust, eelkõige maailma toiduabiprogrammi raames Somaalia elanikkonnale toiduabi kättetoimetamisel.
(4)
Seetõttu on vaja operatsiooni ühe aasta võrra pikendada.
(5)
30. novembril 2009 võttis ÜRO julgeolekunõukogu vastu resolutsiooni 1897 (2009).
(6)
Ühismeedet 2008/851/ÜVJP tuleks vastavalt muuta,
ON VASTU VÕTNUD KÄESOLEVA OTSUSE:
Artikkel 1
Ühismeedet 2008/851/ÜVJP muudetakse järgmiselt.
a)
artiklile 1 lisatakse järgmine lõige:
„3. Lisaks aitab operatsioon Atalanta kaasa püügitegevuse jälgimisele Somaalia ranniku lähedal.”;
b)
artikli 2 punkt f asendatakse järgmisega:
„f)
loob kontaktid ja teeb koostööd piirkonnas tegutsevate organisatsioonide ja üksustega ning samuti seal tegutsevate riikidega, eelkõige operatsiooni „Kestev vabadus” raames mereväega „Combined Task Force 150”, et võidelda Somaalia ranniku lähedal aset leidvate piraatlusjuhtumite ja relvastatud röövimiste vastu;
g)
pärast seda, kui maismaal on saavutatud piisavat edu merendusalaste võimete arendamise valdkonnas, sealhulgas teabevahetuse turvameetmete alal, abistab Somaalia ametivõime, tehes kättesaadavaks operatsiooni käigus kogutud püügitegevusega seotud andmed.”;
c)
artikli 16 lõige 3 asendatakse järgmisega:
„3. ELi sõjaline operatsioon lõpeb 12. detsembril 2010. aastal.”.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 8. detsember 2009

Labels: 11
5
10
8
18
15